Džanluka Mančīni
Džanluka Mančīni (itāļu: Gianluca Mancini, dzimis 1996. gada 17. aprīlī) ir itāļu futbolists, kurš spēlē centra aizsarga pozīcijā un pārstāv Itālijas futbola izlasi. Kopš 2020. gada Mančīni spēlē Itālijas A sērijas komandā Roma. Iepriekš pārstāvējis Itālijas komandas Perugia un Atalanta. Itālijas futbola izlases rindās debitējis 2019. gadā. Pārstāvējis izlasi 2024. gada Eiropas čempionātā.